ไทยติด “โควิด” เพิ่ม 2 ราย สัมผัสผู้ป่วยที่นราธิวาส ดันยอดสะสม 3,033 คน ไร้เสียชีวิต!
"ศบค." แถลงไทยพบผู้ติดเชื้อ "โควิด" เพิ่ม 2 ราย พบประวัติสัมผัสใกล้ชิดผู้ป่วยยืนยันก่อนหน้าที่ จ.นราธิวาส ดันยอดสะสม 3,033 คน ไร้เสียชีวิต!
"ศบค." แถลงไทยพบผู้ติดเชื้อ "โควิด" เพิ่ม 2 ราย พบประวัติสัมผัสใกล้ชิดผู้ป่วยยืนยันก่อนหน้าที่ จ.นราธิวาส ดันยอดสะสม 3,033 คน ไร้เสียชีวิต!
19 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 19 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่เพิ่ม 2 ราย รวมผู้ป่วยสะสม 3,033 ราย ไม่มีผู้รักษาหายเพิ่ม ทำให้ยอดรวมผู้ที่รักษาหายแล้ว ยังคงอยู่ที่ 2,857 ราย ยังรักษาอยู่ 120 ราย ไม่มีผู้เสียชีวิต
จำนวนผู้เสียชีวิต คงที่ 56
สำหรับผู้ป่วยรายใหม่นี้ เป็นหญิงไทย อายุ 36 ปี และชายไทย อายุ 42 ปี ทั้ง 2 ราย เป็นลูกสาวและลูกเขยที่มีประวัติสัมผัสกับผู้ป่วยยืนยัน ที่ จ.นราธิวาส และเข้ารับการตรวจหาเชื้อในวันที่ 14 พ.ค.